Tapajam tabuncalak mahawasi pina nanar
Harat jua kawalan bagawi manang batmintun
Ulun himung batapuk tangan banar
October 29 at 10:48am
Urang udik urang bukit
Bagigi kuat banyak manginang
Mudahan bujur ulun hibak duit
Mudahan sangkaan pian bujur banar
October 26 at 6:54am
Bakul duit hujan duit
Sambil balamut mananai duit
Mun hibak duit banyak nang barikit
Tunggal ikungan mamaraki badimpit
October 26 at 6:55am
Julak bukah banar pina kabuliyangan
Sambil bukah sambil mahanggung kayu
Awak pina kada nyaman asa kadinginan
Kanapa lah ini handak dapat duit banyak kah yu ?
October 25 at 10:09pm
Batamuan kawal bahari rami bapandiran
Kisah lagi anum sampai kisah badaki
Urang baik hibak kakawalan
Banyak kawal batuyuk rajaki ( yoyok )
October 25 at 6:49am
Galuh bungas balimpas banyak nang malilik
Dari urang hidup sampai urang mati
Ada pulang dingsanak nang tabulik
Banyu mahakam dasar sakti
October 25 at 6:40am
Julak bindringan liwat bunyinya garancaian
Bulang bulik tarus asa mambari maras
Lawas kadida habar apalagi batamuan
Apakah habarnya dingsanak bungas (aida rosehan)
October 25 at 6:37am
Jangan manginum banyu kubukan
Minum haja nang bangaran tih lapas
Nyamannya ai urang nang baisi duit kabanyakan
Mun takumpulan kada lagi haur batatapas (frame)
October 25 at 6:30am
Bilungka sayur bilungka batu
Pina nyaman bubuhannya ai kadua nya
Nah ham bujur pulang sidin tu
Biar ditukari nang batakun tapainya ( Hadi Jakalolo )
October 23 at 2:15pm
Harau ada pulang kapal tarbang tagalingsir di Balikpapan
Lapangan jar ditutup satumat mahadang mambaiki
Takantuk kantuk ulun di Jakarta mahadang kiauan tulakan
Maka ulun sudah dihadangi banar wan anak laki
October 23 at 2:09pm
Tatawakah manangiskah tatap tarimakasih
Itu ngarannya panikmat hidup
Wayah hini ngalih mancari acil pambarsih
Basukur tarus biar tahantup (nancy)
Acil bapantun duduk di batang
Julak bacungkung mangait bidawang
Rami bakumpulan rasa mambujang
Umur nang tuha jangan diganang ( lanny )
October 20 at 8:39pm
Amun sarik jangan disimpan apalagi sampai mambatin
Lakasi bawa manginum wan batampungas
Huma ai baliuran nah mandangar iwak patin
Babila jua ulun dibawai bubuhan acil bungas (rosalia p)
October 19 at 11:24pm
Mambungun niur gugur tadapat niur gumpa
Padahal sudah basangu dua buting iskan
Ui datu sabarataan jangan pina lawas batapa
Kalu pina kadut duit kahibakan (finger frame)
October 19 at 10:59pm
Lamah lintuhut talihat jalanan hibak papaci
Rupanya ada nang tarumpak kaca mutur
Tuhuk jua sudah matan bahari ulun baaci
Pina kadida ubahnya batis maka pina katur
October 19 at 10:51pm
Awak uyuh nyaman barandam
Sambil barandam sambil manggintas
Galuh bungas bagambar bakacamata hitam
Dasar bungas biar bagaya apa haja tatap bungas (mila yusnita)
October16 at 7:19pm
Bujur pian undang babanam nang dijuwal
Tatitik liur mangganang warung simpangan
Lain pulang kisah undang nang dihuwal
Bisa banar pian mambuang katulangan (finger)
October16 at 7:07pm
Gusti Ellvian N. R
handak mahadang di higa karung….
hadang dulu jangan di hual…..
ulun dasar bujur bisi undang di warung….
undang di warung gasan di jual….. 😀
October16 at 6:54pm
Mangulum karipik lawasnya jadi lamah
Apalagi mun rangginang nang dikulum
Biar acil takulipik kasadakan asal jangan bukah
Apalagi mun ulun datang pian kada manggarunum ( lanny angelita )
October 16 at 6:33pm
Lanny Angelita
Karipik di kulum hanyar dimakan
gulali nya kacil diganti lawan rengginang
Takulipik ulun manginum kasadakan
Sakalinya ada acil nang mengganang
October16 at 4:34pm
Kaingatan di surabaya rami bakumpulan
Bubuhan banjar bakisahan mandangani
Babila jua lah batamuan lagi wan acil giok lan
Ulun himung banar bila tatamu wan sidin laki bini ( lanny angelita )
October 16 at 1:01pm
Tuhuk ulun bakuciak mahalulung
Sampai urat gulu tatarik pina kancang
Lawas kada barawaan wan acil tjung fung
Apakah habar nya di banua subarang (tan tjung fung)
October 16 at 12:49pm
Kalu anak pina ladar lakasi tiup bumbunan
Nangitu kabiasaan kita mun tinggal di banua
Mun acil wan julak bungas handak bajalanan
Jangan tatinggal ulun di hirit jua (rita budiharto)
October 16 at 12:39pm
Tapaling paling kapala biar digusari
Tatap haja mata maitihi wan muntung manggarunum
Mun ading nang ini dasar bungas matan bahari
Kada takangkisan mata nang maitihi takagum kagum (shierley gunadi)
October 16 at 12:32pm
Lawas sudah ulun kada manginum janar
Padahal liur sudah managih bilang liwar
Kanapa lah hari ini ulun asa himung banar
Pina lancar manulis pantun banjar
October 16 at 12:22pm
Mun waluh rabah ulun kada takajut
Mun baringin di lapangan bola martapura rubuh ulun taluncat
Bisa banar julak bini bajalan bakinjut
Jangan talalu kinjut kalu pina balancat (finger)
October 16 at 12:13pm
Manisan kadundung bacucuk bilah
Kacar liur ulun mamikirannya
Umai umai pasaran datu gusti magin batinggi lah
Bilang hapus tambah umur tambah basantan rupanya (finger)
October 16 at 12:01pm
Edy Santosa
Buah kadundung cucuknya gasan manisan
Kada sembarang manisan mamacah liur parasa
Badagup jantung mahadang kakanda Gusti Ellvian
Cinta adinda takkan padam sampai akhir masa…….. cieeeeeee 😉
October 16 at 11:18am
Ayuha ulun tukarakan sasapu jangan bamamai
Asal jangan pian suruh ulun mahaga itik
Jangan nangkaya itu datu gusti ai
Pian lah bisa banar undang bapadah ratik (finger)
October 16 at 11:45am
Gusti Ellvian N. R
Nukar bordir andak dibaju
Ulun batitip tukar akan sasapu….
Lain order buhan kami ini masih kada payu….
Tapi gara2 rancak mati lampu…..
October 15 at 11:40pm via mobile
Edy Santosa
Manukar galapung adanya di muara
galapung nang putih ulahan mama Ruslian
Kada sumbarang hinip bu ai buhan martapura
Munnya mati lampu lalu ja indehoian…wkwkwkwk
October 16 at 10:59am
Manukar galapung di muhara gang
Biar parak tatap basapida rami garancaian
Mun nang kaya itu pian cagar mahalusi pulang
Tagal rami jua banyak suara kakuciakan (finger)
October 16 at 11:37am
Liwar lapar sampai makanan bakarik
Parut baganal mun hibak wan lakatan
Mun talihat nang kada biasa jangan bakirik
Lain kisah mun urang nang bacucuntan
October 15 at 11:30pm
Paling galianan mun talihat ulat kariwitan
Apalagi mun pina hibak sagaduran
Kahandak hati tatarusan manyanangakan hati kuwitan
Mudahan tuntung dingsanak barataan biar bakarubutan
October 15 at 11:24pm
Jangan bagaringan biar kada ngalih urang maharagu
Apalagi mun cariwit pastilah urang garigitan
Kanapa pian sampai kada kaingatan malam minggu
Haur bapisbukan kah haur bagawian (bunda Al-Ar)
October 15 at 10:51pm
Galuh kadinginan sampai bakalumbun
Pina gagaringan atawa pina manja
Jangan talalu sarius pian maitihi pantun ulun
Ulun kada sarik pang hanyar bapantunan haja
October 15 at 10:40pm
Tahunjur batis mahadang gagatas
Harau nang liwat hanyar jaring wan bubur babigi
Mun ada muntung nang lantih lakas digintas
Biar jara sabakasan kada mahadu urang lagi
October 15 at 10:34pm
Bangku tahambur tuntung baacara
Acara basaruan sampai bajimusan
Pina hinip urang nang di martapura
Batuyuk urdiran gawian kada katangkisan (finger)
October 15 at 10:27pm
Nyaman wan harum awak habis batimung
Apamun bakasai banar tuntung sabuku
Uyuh wan lapah duduk bacungkung
Apamun umpat mambaca garatisan di wadah nang bajual buku
October 15 at 10:21pm
Kai juhing mamarut janar mangganii nini
Apamun si galuh garing jar pina ladar
Kada purun pang mandangar kawal bapisahan wan bini
Mudahan masing masing lakas sadar
October 15 at 7:14pm
Haur banar sampai kawal baranak kada tailang
Mudahan sidin kada bakuciak
Panumpang kapal tarabang jadi kurban pulang
Ada kapal tarabang nang batal tulak
October 15 at 7:09pm
Sungsung julak pina sutil baaksi banar bakurinah
Sakalinya handak jadi saksi ijab kabul di banua
Biar wadah urang pina magah wan miwah
Nyaman bagulang guling di kalambu surang jua
October 15 at 9:10am
Guring nyanyak bamimpi manyasah maling
Sakalinya gugur mandabuk tatindih umanya
Ampat malam guring bapaluk guling
Malam ka lima ulun rindu palukan abahnya
October 14 at 10:41pm
Pura pura badiam sakalinya manyuhuk
padahal salawas ini kalihatan kada pawanian
awak manggaring tagal gawian satuyuk
adakah dingsanak nang handak mangganii bagawian
October 14 at 7:04am via mobile
Siang malam kaganangan wan dandaman
Dandaman nang di rumah guling wan bantal
Malam tadi umpat bagadang samalaman
Apamun haur mamusuti batis anang nang gatal
October 13 at 12:46pm
Satua nang mambari muar tikus curut wan kacua
Apamun mahambur bau wan panyakit
Amun anak garing ulun asa garing jua
Habis pang umpat jua bamalam di rumah sakit
October 11 at 8:33pm
Harau si aluh sumbarang baduduk asal taandak
Kada singhaja tasinggul sambal acan wan gangan waluh
Hanyar sakali handak umpat baramian mangudak
Ulun kada tahu nih pina haur wan kipuh
October 8 at 10:09pm
Karas wasi karas lagi batu
Balincai kanji bahambur galapung
Ulun gin rindu banar wan bubuhan datu
Dangani mandu’akan biar ulun lakas bulik ka kampung
October 8 at 9:44pm
Bangun sungsung kaingatan haruan baubar
Untung banar ada dingsanak nang maundang makan tangah hari
Kakawalan nang kada taundang sidin harap sabar
Lakasi mandaptarakan diri jangan bahiri
October 8 at 10:05am
Mamusut kudakan sambil baduduk di watun
Kalu pang ada galuh bungas liwat nang pina ranum
Jangan manunggu tasingkap haja mun bapantun
Mun ada nang tajarungkup gin lakasi manggarunum
October 8 at 8:22am
Kahandak hati bajalanan sampai ka bulan
Lamun kadida kandaraan nang disiwakan kawa ma’antas
Sungsung sudah pina satup satup mutur di jalan
Padahal ulun banyak gawian handak badadas
October 7 at 8:03am via BlackBerry
Tarabah awak di tilam nang mati kapuknya
Rasa rakai pas bangun guring baisukan
Biar subuh gin abahnya manggarak umanya
Dikira handak bahapa sakalinya minta dikikisakan
October 6 at 11:58pm
Kada singhaja tajajak batis julak karas nangkaya batu
Padahal bajalan haja sidin dipigangin wan dituntun
Nang kaya apa lah kita manggabungakan pantun wan putu
Bisalah mamutu sambil manggarunum bapantun
October 6 at 11:30pm
Baluman musim buah pina banyak mangga bagalantungan
Sakali di’itihi harau buah palsu nang ba’andakan
Ui dingsanak nang jauh di pahuluan
Nangapa jua habar pian pian barataan
October 6 at 11:21pm
Jarang ada duktur nang kada mata duitan parah
Hanyar tadi tatamu waktu mambawa hans bapariksa
Ujar sidin kada usah babayar kaina isuk haja mambawa hasil darah
Padahal sidin sudah manjapai japai wan mamariksa
October 6 at 10:44pm
Mun haruan bacampur cuka apalah rasanya
Ulun tabiasa wan limau kuwit nyamannya
Ampun julak gusti ulun nih kadida apa apanya
Apalagi mun ditandingakan wan pian pian nang ahlinya
October 6 at 8:26am
Maulah wadai lawan hintalu wan galapung
Tapaluh awak sampai nangkaya urang batimung
Rami bamakanan bakacak bakipung
Parut asa kanyang apamun hati himung
October 5 at 10:18pm
Limbah mandangar kisah sidin pina balain
Taganang ganang bahari manyasah umanya
Amun pian pian manalipun urusan nang lain
Apalagi urusan kisah sakulah bahari lain pulang kisahnya
October 3 at 10:59pm
Magin tuha magin kuat sidin bagadang
Nang anum kalah tadah dapatnya tabingung bingung
Himung ulun banar mandangar kisah kalayangan dandang
Taingat bahari mun tangah malam suaranya nyaring mandangung
October 4 at 9:28pm
Wayah hini mun talihat cacing ulun galianan
Padahal bahari wani mangacak wan maikat
Ampun maap wan kawalan nang manalipun urusan gawian
Amun sudah malam wan di rumah ulun ngalih ma’angkat
October 3 at 8:45pm
Amun banyak angin nyaman bakalayangan
Amun angin kada daras kita bamain kalikir
Hati pusang mun anak bagaringan
Utak pumput kada kawa dibawa bapikir
October 2 at 12:54pm
Jaman bahari saraup bombon baharaga salawi
Wayah hini amun salawi dapat bungkusnya haja
Hari paray asa mambungul kadida nang digawi
Bulang bulik ka dapur haur bagarungkap haja
October 2 at 12:37pm
bjn_Latn bjn_Latn bjn_Latn eng_Latn min_Latn bjn_Latn bjn_Latn bjn_Latn eng_Latn zsm_Latn bjn_Latn bjn_Latn bjn_Latn eng_Latn bjn_Latn bjn_Latn bjn_Latn bjn_Latn eng_Latn bjn_Latn bjn_Latn bjn_Latn bjn_Latn eng_Latn bjn_Latn bjn_Latn bjn_Latn bjn_Latn eng_Latn bjn_Latn bjn_Latn bjn_Latn bjn_Latn eng_Latn bjn_Latn bjn_Latn bjn_Latn bjn_Latn eng_Latn bjn_Latn bjn_Latn bjn_Latn bjn_Latn eng_Latn bjn_Latn bjn_Latn bjn_Latn bjn_Latn eng_Latn bjn_Latn bjn_Latn bjn_Latn bjn_Latn bjn_Latn ban_Latn bjn_Latn bjn_Latn eng_Latn bjn_Latn bjn_Latn bjn_Latn bjn_Latn eng_Latn bjn_Latn bjn_Latn bjn_Latn bjn_Latn eng_Latn bjn_Latn bjn_Latn bjn_Latn bjn_Latn eng_Latn jav_Latn bjn_Latn bjn_Latn bjn_Latn eng_Latn bjn_Latn sun_Latn bjn_Latn bjn_Latn eng_Latn kab_Latn bjn_Latn bjn_Latn bjn_Latn bjn_Latn eng_Latn bjn_Latn bjn_Latn bjn_Latn bjn_Latn eng_Latn gla_Latn bjn_Latn bjn_Latn bjn_Latn bjn_Latn eng_Latn bjn_Latn bjn_Latn bjn_Latn bjn_Latn eng_Latn bjn_Latn bjn_Latn bjn_Latn bjn_Latn eng_Latn bjn_Latn bjn_Latn bjn_Latn bjn_Latn eng_Latn bjn_Latn bjn_Latn bjn_Latn bjn_Latn eng_Latn bjn_Latn bjn_Latn bjn_Latn bjn_Latn eng_Latn bjn_Latn bjn_Latn bjn_Latn bjn_Latn eng_Latn bjn_Latn bjn_Latn bjn_Latn ind_Latn eng_Latn szl_Latn bjn_Latn bjn_Latn bjn_Latn zsm_Latn eng_Latn bjn_Latn bjn_Latn bjn_Latn bjn_Latn eng_Latn kab_Latn bjn_Latn bjn_Latn bjn_Latn bjn_Latn eng_Latn szl_Latn bjn_Latn bjn_Latn bjn_Latn bjn_Latn eng_Latn bjn_Latn bjn_Latn bjn_Latn bjn_Latn eng_Latn bjn_Latn bjn_Latn bjn_Latn bjn_Latn eng_Latn bjn_Latn bjn_Latn bjn_Latn bjn_Latn eng_Latn bjn_Latn bjn_Latn bjn_Latn bjn_Latn eng_Latn bjn_Latn bjn_Latn bjn_Latn bjn_Latn eng_Latn bjn_Latn bjn_Latn bjn_Latn bjn_Latn eng_Latn bjn_Latn min_Latn bjn_Latn bjn_Latn eng_Latn bjn_Latn bjn_Latn bjn_Latn bjn_Latn eng_Latn hau_Latn bjn_Latn bjn_Latn bjn_Latn eng_Latn bjn_Latn bjn_Latn bjn_Latn bjn_Latn eng_Latn bjn_Latn bjn_Latn bjn_Latn bjn_Latn eng_Latn bjn_Latn bjn_Latn bjn_Latn bjn_Latn eng_Latn bjn_Latn bjn_Latn bjn_Latn bjn_Latn eng_Latn bjn_Latn bjn_Latn bjn_Latn bjn_Latn eng_Latn bjn_Latn bjn_Latn bjn_Latn bjn_Latn eng_Latn bjn_Latn bjn_Latn bjn_Latn bjn_Latn eng_Latn bjn_Latn ban_Latn bjn_Latn bjn_Latn eng_Latn bjn_Latn bjn_Latn bjn_Latn bjn_Latn eng_Latn bjn_Latn bjn_Latn bjn_Latn bjn_Latn eng_Latn bjn_Latn bjn_Latn bjn_Latn bjn_Latn eng_Latn bjn_Latn bjn_Latn bjn_Latn bjn_Latn eng_Latn bjn_Latn bjn_Latn bjn_Latn bjn_Latn eng_Latn bjn_Latn bjn_Latn bjn_Latn bjn_Latn eng_Latn bjn_Latn bjn_Latn bjn_Latn bjn_Latn eng_Latn bjn_Latn bjn_Latn bjn_Latn bjn_Latn eng_Latn bjn_Latn bjn_Latn min_Latn bjn_Latn eng_Latn bjn_Latn bjn_Latn bjn_Latn bjn_Latn eng_Latn bjn_Latn bjn_Latn bjn_Latn bjn_Latn eng_Latn bjn_Latn bjn_Latn bjn_Latn bjn_Latn eng_Latn bjn_Latn bjn_Latn bjn_Latn bjn_Latn eng_Latn bjn_Latn bjn_Latn bjn_Latn bjn_Latn eng_Latn